DS «Forra» (1893)

DS «Øibuen» og senere «Forra» var i perioden 1893-1912 og 1930-1949 en lokalrutebåt i fart i Ryfylkebassenget. «Øibuen» tilhørte først Øernes Dampskibsselskab som i 1899 fusjonerte inn i Ryfylke Dampskibsselskab  (det andre). Våren 1909 overtok Det Stavangerske Dampskibsselskab Ryfylke Dampskibsselskab med ruter og dampbåtene «Øibuen» og DS «Fjordbuen» og ble slik kvitt en brysom konkurrent. Etter en brann i 1912 ble «Øibuen» kondemnert og solgt, men ble reparert av andre eiere. Den var trolig ute av rutefarten mange år inntil den i 1930 ble solgt til Stavanger & Omegns Meieri som «Forra» og satt inn i en lokal melkerute. I 1938 ble Stavangerske eier for annen gang og ble benyttet i selskapets ruter frem til den ble utrangert 1949. Men også etter dette fikk den gamle båten et nytt liv, -denne gang som fraktefartøy «Strandbuen». Den ble endelig kondemnert i 1970 og trolig senket fire år senere. 


== DS «Øibuen» ==
1893: Levert fra Stavanger Støberi & Dok, Stavanger (byggenr. 23) som lokalrutebåt «Øibuen» til Øernes Dampskibsselskab, Stavanger. Benyttet i lokalrutefart i Ryfylke. Ruten var her Steinnesvåg på Finnøy-Rennesøy-Talgje-Askje-Stavanger hver mandag, onsdag og fredag, og Reianes på Rennesøy-Mosterøy-Stavanger hver tirsdag, torsdag og lørdag.Februar 1899: Eierselskapet fusjonerte inn i Ryfylke Dampskibsselskab, Stavanger. Fortsatte i samme fart.pr. Vinter 1908-1909: Gikk også i rute på Årdal med korrespondanse med eierselskapets andre lokalrutebåt «Fjordbuen» på Fiskå hver tirsdag. Ryfylke Dampskibsselskab hadde nå anløp over store deler av østre Ryfylke og var for Stavangerske Dampskibsselskab blitt en brysom konkurrent.April 1909: Eierselskap med ruter og fartøy oppkjøpt av Det Stavangerske Dampskibsselskab, Stavanger (for kr.71 000).1912: «Øibuen» lå ved kai på Reianeset på Rennesøy uten folk ombord da der brøt ut brann. Brannen ble slukket, men båten fikk skader. Slept til Stavanger for besiktigelse. Ble ikke reparert. Stavangerske besluttet i stedet å kjøpe en annen liten dampbåt til ruten på Rennesøy. Denne overtok også navnet som ble oppdatert til «Øybuen».


== DS «Frafjord» ==
1913: Solgt på auksjon til Jacob I. Jacobsen, Stavanger «as-is» med brannskader. Omdøpt «Frafjord». Reparert, trolig ved Rosenberg Mek. Verksted, Stavanger.1918: Solgt til H. Halvorsen, Stavanger.1923: Solgt til P/r Johan Barkved & Anders Larsen, Stavanger og Torger Barka & Torger Barkved, Jørpeland / Stavanger.1923: P/r Torger Barka & Torger Barkved, Jørpeland / Stavanger.


== DS «Forra» ==
1930: Solgt til Stavanger & Omegns Meieri / v. Kristine Lunde, Stavanger. Omdøpt «Forra». Ombygd. Påbygd bakk og fikk to master, mot tidligere én. Brt:44. Benyttet i melkerute Fogn-Finnøy-Talgje-Rennesøy-Stavanger for meieriet.7. mai 1938: Solgt til Det Stavangerske Dampskibsselskab, Stavanger igjen. Fortsatte i samme ruteområde, men fra vinteren 1938-39 uten anløp på Fogn, som var AS Jøsenfjord Ruteselskaps domene (dette på grunn av en avtale som regulerte lokalrutefarten mellom de to selskapene). «Forra» ble etterhvert reservebåt. Avløste først for Stavangerskes «Fjordbuen» i ruten på Sjernarøy. Senere også i rutene på Mastrafjorden, Sand og Sauda.194x: Under krigen ble «Forra» benyttet i lokalrutefart Jelsa-Sauda-Vatlandsvåg-Vikedal-Imsland-Finnvik. Tidvis også på Rennesøy og Finnøy.Vinter 1948-1949: I lokalrutefart Stavanger-Steinnesvåg på Finnøy.1948: Opplagt.


== Fraktefartøy MS «Strandbuen» ==
Vår 1949: Solgt til Lars Svendsen, Jørpeland / Stavanger. Omdøpt «Strandbuen». Ombygd til fraktefartøy.  Brt:43. Motor av ukjent type montert.1958: Solgt til Veblungsnes Sandtak / v. Øivind Krogsæter, Åndalsnes / Molde. Benyttet i lokal sandfart fra Veblungsnes.ca.1970: Slettet fra norsk register som kondemnert.1974?: Senket i Romsdalsfjorden.


== Kilder ==
«Fjordabådane»  Magnus Torgersen 1981
Artikkel om DSD av Alf Johan Kristiansen i Skipet 2.90 og 1.91.
Trygve Eriksen jr.'s arkiv